**FINANCIJSKI REZULTATI POSLOVANJA PODUZETNIKA U 2016. GODINI, SA SJEDIŠTEM NA PODRUČJU URBANE AGLOMERACIJE OSIJEK**

U sastavu Urbane aglomeracije Osijek 19 je lokalnih jedinica, gradovi Osijek, Belišće i Valpovo te općine Antunovac, Bilje, Bizovac, Čepin, Erdut, Ernestinovo, Petrijevci, Vladislavci, Vuka, Čeminac, Darda, Koška, Kneževi Vinogradi, Punitovci, Šodolovci i Tordinci.

|  |  |
| --- | --- |
| **Shema 1. Područje Urbane aglomeracije Osijek** | Na području 19 gradova i općina obuhvaćenih Urbanom aglomeracijom Osijek, u 2016. godini bilo je 3532 poduzetnika. Riječ je o poduzetnicima koji su sastavili i u Registar godišnjih financijskih izvještaja podnijeli točan i potpun godišnji financijski izvještaj za 2016. godinu. Od navedenoga broja, najviše je poduzetnika sa područja grada Osijeka (2591), a najmanje u općini Šodolovci (9). Kod 3532 poduzetnika bilo je 27 331 zaposlenih, što je prosječno 7,7 zaposlenih po poduzetniku.  U 2016. godini poduzetnici Urbane aglomeracije Osijek iskazali su pozitivan konsolidirani financijski rezultat (337,1 milijun kuna). |

Od ukupnog broja poduzetnika promatranog područja s dobitkom je poslovalo 3392 (96,0 %) poduzetnika, a s gubitkom njih 140 (4,0 %).

Ukupan prihod navedene skupine poduzetnika koji je ostvaren u 2016. godini iznosio je 18,0 milijardi kuna, što je povećanje od 10,0 % u odnosu na prethodnu poslovnu godinu. Ukupan rashod navedene skupine poduzetnika ostvaren u 2016. godini iznosio 17,6 milijardi kuna što je povećanje od 9,1 % u odnosu na prethodnu poslovnu godinu

**Tablica 1. Broj poduzetnika i zaposlenih te osnovni financijski rezultati poduzetnika sa sjedištem na području Urbane aglomeracije Osijek u 2016. g.** (iznosi u tisućama kuna)

| **Rbr** | **Naziv grada/općine** | **Broj poduzetnika** | **Broj zaposlenih** | **Ukupni prihod** | **Dobit razdoblja** | **Gubitak razdoblja** | **Neto dobit** |
| --- | --- | --- | --- | --- | --- | --- | --- |
| 1. | Belišće/grad | 99 | 1.824 | 1.661.739 | 98.304 | 918 | 97.386 |
| 2. | Osijek/grad | 2.591 | 20.692 | 13.752.729 | 521.999 | 352.995 | 169.003 |
| 3. | Valpovo/grad | 132 | 900 | 362.022 | 20.228 | 7.669 | 12.559 |
| 4. | Antunovac/općina | 55 | 275 | 129.123 | 8.204 | 914 | 7.291 |
| 5. | Bilje/općina | 93 | 309 | 104.510 | 6.239 | 12.785 | -6.546 |
| 6. | Bizovac/općina | 47 | 251 | 111.828 | 2.844 | 7.389 | -4.544 |
| 7. | Čeminac/općina | 29 | 55 | 31.029 | 3.211 | 317 | 2.894 |
| 8. | Čepin/općina | 138 | 643 | 583.860 | 13.400 | 11.974 | 1.426 |
| 9. | Darda/općina | 75 | 931 | 543.546 | 34.329 | 4.727 | 29.602 |
| 10. | Erdut/općina | 59 | 327 | 115.071 | 4.204 | 2.194 | 2.011 |
| 11. | Ernestinovo/općina | 24 | 68 | 37.765 | 1.825 | 53 | 1.772 |
| 12. | Kneževi Vinogradi/općina | 65 | 392 | 228.121 | 11.688 | 4.268 | 7.419 |
| 13. | Koška/općina | 23 | 123 | 100.735 | 8.380 | 146 | 8.234 |
| 14. | Petrijevci/općina | 38 | 204 | 75.284 | 4.571 | 447 | 4.124 |
| 15. | Punitovci/općina | 11 | 55 | 48.111 | 1.427 | 328 | 1.099 |
| 16. | Šodolovci/općina | 9 | 34 | 42.650 | 1.307 | 567 | 740 |
| 17. | Tordinci/općina | 18 | 126 | 69.822 | 1.351 | 853 | 498 |
| 18. | Vladislavci/općina | 16 | 69 | 21.288 | 1.299 | 133 | 1.165 |
| 19. | Vuka/općina | 10 | 53 | 25.424 | 995 | 25 | 969 |
| **Ukupno UA Osijek** | | **3.532** | **27.331** | **18.044.656** | **745.805** | **408.703** | **337.102** |

*Izvor: Fina, Registar godišnjih financijskih izvještaja, obrada GFI-a za 2016. godinu*

Udio poduzetnici Osijeka u ukupnim prihodima poduzetnika Urbane aglomeracije Osijek sudjeluju je 76,2 % (13,8 milijardi kuna), a slijede ih poduzetnici sa sjedištem u Belišću, sa udjelom od 9,2 % (1,7 milijardi kuna) i Čepinu, sa 3,2 % (583,9 milijuna kuna).

Na području gradova i općina u sastavu Urbane aglomeracije Osijek (bez poduzetnika općine Tordinci koja je u sastavu Vukovarsko-srijemske županije), u 2016. godini poslovalo je 3514 poduzetnika sa 27 205 zaposlenih, što je 73,8 % od ukupnoga broja poduzetnika u Osječko-baranjskoj županiji i 71,7 % od ukupnoga broja zaposlenih kod poduzetnika Osječko-baranjske županije.

**Tablica 2. Broj poduzetnika i zaposlenih te osnovni financijski rezultati poduzetnika na području Urbane aglomeracije Osijek (bez općine Tordinci) i poduzetnika Osječko-baranjske županije u 2016. godini**

(iznosi u tisućama kuna, prosječne plaće u kn)

| **Opis** | **Urbana aglomeracija Osijek** | | | **Osječko-baranjska županija** | | |
| --- | --- | --- | --- | --- | --- | --- |
| **2015.** | **2016.** | **Indeks** | **2015.** | **2016.** | **Indeks** |
| Broj poduzetnika |  | 3.514 |  |  | 4.764 |  |
| Broj dobitaša |  | 2.391 |  |  | 3.283 |  |
| Broj gubitaša |  | 1.123 |  |  | 1.481 |  |
| Broj zaposlenih | 25.312 | 27.205 | 107,5 | 34.916 | 37.966 | 108,7 |
| Ukupni prihodi | 16.336.086 | 17.974.834 | 110,0 | 21.941.363 | 24.336.723 | 110,9 |
| Ukupni rashodi | 16.052.480 | 17.515.051 | 109,1 | 21.552.177 | 23.663.399 | 109,8 |
| Dobit prije oporezivanja | 688.083 | 867.390 | 126,1 | 964.148 | 1.308.533 | 135,7 |
| Gubitak prije oporezivanja | 404.476 | 407.606 | 100,8 | 574.962 | 635.209 | 110,5 |
| Porez na dobit | 97.443 | 123.180 | 126,4 | 131.667 | 168.345 | 127,9 |
| Dobit razdoblja | 592.908 | 744.454 | 125,6 | 834.838 | 1.140.773 | 136,6 |
| Gubitak razdoblja | 406.745 | 407.850 | 100,3 | 577.320 | 635.794 | 110,1 |
| **Konsolidirani financijski rezultat – dobit (+) ili gubitak (-) razdoblja** | **186.163** | **336.604** | **180,8** | **257.519** | **504.979** | **196,1** |
| Izvoz | 3.583.833 | 4.009.343 | 111,9 | 4.446.212 | 5.065.100 | 113,9 |
| Uvoz | 2.223.786 | 2.552.676 | 114,8 | 2.626.656 | 3.019.870 | 115,0 |
| Investicije u novu dugotrajnu imovinu | 611.771 | 921.332 | 150,6 | 811.586 | 1.149.087 | 141,6 |
| Prosječna mjesečna neto plaća po zaposlenom | 4.144 | 4.212 | 102,6 | 4.068 | 4.134 | 101,6 |

*Izvor: Fina, Registar godišnjih financijskih izvještaja, obrada GFI-a za 2016. godinu*

U 2016. godini poduzetnici čije je sjedište u jednom od gradova i općina Urbane aglomeracije Osijek (bez općine Tordinci), ostvarili su ukupan prihod u iznosu od 18,0 milijardi kuna. Njihov udio u ukupnim prihodima poduzetnika Osječko-baranjske županije je 73,9 %, a udio u neto dobiti 66,7 %.

Za usporedbu, u tablici 3. prezentirani su osnovni rezultati i brojčano stanje poduzetnika i zaposlenih kod poduzetnika u Osječko-baranjskoj županiji, Urbanoj aglomeraciji Osijek (bez poduzetnika općine Tordinci) i Osijeku, u 2016. godini.


**Tablica 3. Usporedba osnovnih financijskih podataka poslovanja poduzetnika na području Osječko-baranjske županije, Urbane aglomeracije Osijek (bez općine Tordinci) i Osijeka u 2016. g.**

| **Naziv teritorijalne razine** | **Broj poduzet.** | **Broj zaposl.** | **Prosječna mjeseč. neto plaća** (u kn) | **Ukupni prihodi**  (u tis. kn) | **Ukupni rashodi**  (u tis. kn) | **Dobit razdoblja**  (u tis. kn) | **Gubitak razdoblja**  (u tis. kn) | **Neto dobit**  (u tis. kn) |
| --- | --- | --- | --- | --- | --- | --- | --- | --- |
| **Osječko-bar. ž.** | 4.764 | 37.966 | 4 | 24.336.723 | 23.663.399 | 1.140.773 | 635.794 | 504.979 |
| **UAO** | 3.514 | 27.205 | 4.212 | 17.974.834 | 17.515.051 | 744.454 | 407.850 | 336.604 |
| **Grad Osijek** | 2.591 | 20.692 | 4.285 | 13.752.729 | 13.484.594 | 521.999 | 352.995 | 169.003 |

*Izvor: Fina, Registar godišnjih financijskih izvještaja, obrada GFI-a za 2016. godinu*

Iz prezentiranih je podataka vidno da poduzetnici sa sjedištem u Osijeku imaju veliki udio u rezultatima poduzetnika na razini županije i Urbane aglomeracije Osijek. Njihov je udio u broju poduzetnika Urbane aglomeracije Osijek 73,4 %, u broju zaposlenih 75,7 %, ukupnim prihodima 76,2 %, ukupnim rashodima 76,7 %, dobiti razdoblja 70,0 %, gubitku razdoblja 86,4 %, uvozu 64,2 % i izvozu 60,3 %.

**Grafikon 1. Udio ukupnog prihoda i neto dobiti poduzetnika Urbane aglomeracije Osijek (bez općine Tordinci) u ukupnom prihodu i neto dobiti poduzetnika Osječko-baranjske županije u 2016. g.**



*Izvor: Fina, Registar godišnjih financijskih izvještaja, obrada GFI-a za 2016. godinu*

**TOP 10** poduzetnika Osječko-baranjske županije u 2016. godini ostvarilo je neto dobit razdoblja u iznosu od 385,8 milijuna kuna ili 51,8 % ukupne neto dobiti razdoblja poduzetnika Osječko-baranjske županije.

**Tablica 4. TOP 10** - **rang lista poduzetnika prema neto dobiti na razini Osječko-baranjske županije u 2016. g.** (iznosi u tisućama kuna)


|  |  |  |  |  |  |  |
| --- | --- | --- | --- | --- | --- | --- |
| **R**  **br.** | **OIB** | **Naziv** | **Mjesto** | **Broj zaposlenih** | **Ukupni prihod** | **Dobit razdoblja** |
| 1. | 62612424147 | [NAŠICECEMENT d. d. Našice](https://www.transparentno.hr/pregled/62612424147/7074ceae965ba916a033ea5e06d928d525e7d7d91110cbd74b30cc98d18cb77ca78491e08764dc832b9c108a2cccbc0ffe0cddf9d3b1daa21d84390bb1811ad6) | Našice | 286 | 553.407 | 87.749 |
| 2. | 36864723043 | [NOVI AGRAR d.o.o.](https://www.transparentno.hr/pregled/36864723043/e8701bdfceabdb3ab2260fc77f0744caf551b2842d386dd5ce599dd2e7701687a09b15053094dc784d1929880dc2e0203faf1c6464eec82896ff68a0d6af959e) | Osijek | 174 | 239.781 | 64.914 |
| 3. | 67131617872 | [DS Smith Belišće Croatia d.o.o.](https://www.transparentno.hr/pregled/67131617872/230e99e00466b8cc79f37b1226256dd143f98e133dd739c3ed0f33ef245ccdb3516f834477c21fc7b2157b0b69ff515fe9a7cad606d39468bea56a336a84a905) | Belišće | 366 | 727.629 | 55.541 |
| 4. | 46078374806 | [NEXE GRUPA d.d](https://www.transparentno.hr/pregled/46078374806/4597419b3c464979a3db27bfef44be349068f9a5637751027a52b47f71e4ca459669126cce9e065a633b69ba48140d208c4654bfe6ea48d37d117b1c92ca598d). | Našice | 38 | 249.839 | 39.951 |
| 5. | 83535297393 | [RICARDO d.o.o](https://www.transparentno.hr/pregled/83535297393/83a38fa47c245e59d5ed6a4e4e65bff1e45dd0b99d553af48c5d397e1b4028e1a594fe62227b7ff44176995ad89cc06848271aa3e450fec635088f1eaa813c21). | Darda | 321 | 224.829 | 28.834 |
| 6. | 47600897092 | ASCOMMERCE d.o.o. | Višnjevac | 69 | 126.059 | 26.882 |
| 7. | 12507002907 | Harburg-Freudenberger Belišće d.o.o. | Belišće | 625 | 639.149 | 21.971 |
| 8. | 44610694500 | OSIJEK-KOTEKS d.d. | Osijek | 337 | 338.699 | 20.694 |
| 9. | 37879152548 | Saponia d.d. | Osijek | 854 | 743.784 | 19.755 |
| 10. | 41317489366 | HEP-PLIN d.o.o. | Osijek | 141 | 359.782 | 19.491 |
| **Ukupno TOP 10** | | | | **3.211** | **4.202.958** | **385.782** |
| **Ukupno Osječko-baranjska županija (4.764)** | | | | **37.966** | **17.974.834** | **744.454** |

*Izvor: Fina, Registar godišnjih financijskih izvještaja, obrada GFI-a za 2016. godinu*

Među poduzetnicima Urbane aglomeracije Osijek, **najveći prihod** ostvarila su dva društva, [ŽITO d.o.o.](https://www.transparentno.hr/pregled/43646262358/51ce884a9610f385684f19858d4cc45bde3eb4d9e33f87d2e3d1c5731793db1e3a6cd8e78c8bfda9e8e832597703289675798bc1fcd1176ac96fb2f8c031afc6) (1,42 milijarde kuna) i [Saponia d.d](https://www.transparentno.hr/pregled/37879152548/0e7e2081c47aaf87149a485be53afc5783feb610925ad6ab54f25ef60a91696d1efb2acaa139e01ef0b44991fb796f915c849ad285deaedcdf6c8fbfc75db4f3). (743,78 milijuna kuna).

**Grafikon 2. TOP 10 po prihodu po zaposlenom u 2016. g. na razini gradova/općina Urbane aglomeracije Osijeka**

*(iznosi u tisućama kuna)*




*Izvor: Fina, Registar godišnjih financijskih izvještaja, obrada GFI-a za 2016. godinu*

**Prema produktivnosti** (prihodu po zaposlenom), na prvom su mjestu poduzetnici općine Šodolovci, s 1,25 milijuna kuna, dok je među poduzetnicima navedene općine na prvom mjestu tvrtka [SUMIĆ d.o.o.](https://www.transparentno.hr/pregled/44505476786/1512bad477fbde8cc9a1f0cafcac73187be288e5636a53e47537ad397f24b7c3a23f389c536a218a03298c9c80ff6b304cea248b367a4326fd6fb3f470ff49fa), sa prosjekom od 6,6 milijuna kuna po zaposlenom (5 zaposlenih). Pretežita djelatnost ovoga poduzetnika je trgovina na veliko žitaricama, sirovim duhanom, sjemenjem i stočnom hranom.

Prema istom kriteriju iza poduzetnika općine Šodolovci su poduzetnici općine Belišće s 911 tisuća kuna te poduzetnici općine Čepin s 908 tisuća kuna po zaposlenom. Za usporedbu, produktivnost poduzetnika na razini RH u 2016. godini iznosila je 742 tisuće kuna.

**Prosječna mjesečna neto plaća** obračunata kod poduzetnika Urbane aglomeracije Osijek u 2016. godini iznosila je 4.210 kuna, odnosno 1,6 % više u odnosu na prethodnu godinu te 1,0 % više od prosječne mjesečne nešto plaće obračunate zaposlenima kod poduzetnika Osječko-baranjske županije (4.134 kuna).

**Grafikon 3. Prosječna mjesečna neto plaća zaposlenih u 2016. godini kod poduzetnika, promatrano po gradovima i općinama Urbane aglomeracije Osijek (TOP 5)** *(iznosi u tisućama kn)*



*Izvor: Fina, Registar godišnjih financijskih izvještaja* **,** *obrada GFI-a za 2016. godinu*

**Najviša** prosječna mjesečna neto plaća obračunata je zaposlenima kod poduzetnika u općini Darda (4.983 kune), slijede poduzetnici Belišća (4.610 kuna), Kneževih Vinograda (4.310 kuna), Punitovaca (4.235 kuna), Bizovca (4.204 kune) i Osijeka (4.133 kune). **Najniža** prosječna mjesečna neto plaća obračunana je zaposlenima kod poduzetnika u općini Šodolovci (2.553 kune).

Za usporedbu, prosječna mjesečna neto plaća zaposlenih kod poduzetnika na razini RH, iznosila je 5.140 kuna, što je 22,1 % više u odnosu na prosječnu mjesečnu neto plaću na razini Urbane aglomeracije Osijek (4.210 kuna) i 24,3 % više u odnosu na prosječnu mjesečnu neto plaću na razini Osječko-baranjske županije.

***O urbanim aglomeracijama i većim i manjim urbanim područjima***

Izdvajanje urbanih (i ruralnih odnosno ruralnih i mješovitih) područja predstavlja jedan od izazovnijih zadataka suvremene politike regionalnog razvoja. Vrlo često se urbana područja odnosno granice urbanih područja određuju ovisno o namjeni i nisu izdvojena jednom jedinstvenom definicijom. Za politiku regionalnog razvoja izdvajanje urbanih područja znači naći kompromis između različitih sektora, lokalnih želja za uključivanjem/isključivanjem dijela teritorija u urbani prostor i administrativnih granica (koje osiguravaju pravo odlučivanja u nekom prostoru). Zakon o regionalnom razvoju odredio je tri tipa urbanih područja:

* **4 gradske aglomeracije** (sjedišta u Zagrebu, Splitu, Rijeci i Osijeku);
* **veća urbana područja** - gradovi koji na razini jedinica lokalne samouprave imaju više od 35 000 stanovnika, a nisu uključeni u urbane aglomeracije;
* **manja urbana područja** - gradovi koji imaju manje od 35 000 stanovnika, ali njihova središnja naselja imaju više od 10 000 stanovnika ili su sjedišta županija.

*Više o rezultatima poslovanja poduzetnika po područjima djelatnosti i po drugim kriterijima, prezentirano je u* [*standardnim analizama*](http://rgfi.fina.hr/JavnaObjava-web/jsp/prijavaKorisnika.jsp) *rezultata poslovanja poduzetnika RH, po županijama i po gradovima i općinama u 2015. g.*

*Pojedinačni podaci o rezultatima poslovanja poduzetnika dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp) *i na* [*Transparentno.hr*](https://www.transparentno.hr/)

*Informacija o tome je li poslovni subjekt u blokadi ili ne, dostupna je korištenjem usluge* [*FINA InfoBlokade*](http://rgfi.fina.hr/JavnaObjava-web/jsp/prijavaKorisnika.jsp) *slanjem SMS poruku na broj 818058. te korištenjem* [*WEB aplikacije JRR*](https://jrr.fina.hr/) *tj. uvidom u podatke o računima i statusu blokade poslovnih subjekata, koji se ažuriraju u* [*Jedinstvenom registru računa*](http://www.fina.hr/Default.aspx?sec=972) *kojega u skladu sa zakonskim propisima, od 2002. godine, vodi Financijska agencija.*